Xubilados/as e pensionistas da CIG concéntranse en cidades e vilas por unhas pensións dignas - CIG: Confederación Intersindical Galega\n16 Outubro 2021 06:59\nDemandan un Sistema Público de Atención ás Persoas que conte co orzamento necesario\nO colectivo de xubilados/as e pensionistas da CIG mobilizouse esta mañá nas sete cidades e Cangas para demandar a equiparación da contía da pensión mínima ao SMI, a creación dun servizo público galego de atención ás persoas; o incremento dos orzamentos destinados á atención á dependencia e un aumento de prazas públicas de Centros de Día e Residencias.\nOs últimos datos confirman que as pensións galegas son as segundas máis baixas do Estado, o que sitúa a Galiza no posto 19 das 20 comunidades do Estado español, aínda que por provincias Ourense está na última posición.\nA situación é aínda máis grave para as mulleres que tiveron, no ano 2019, pensións un 35% inferiores ás dos homes. Tal é así que a media das pensións das mulleres foi de 677,73€, fronte os 1.042, 91€ mensuais que cobraron os homes. Uns datos que xa de por si xustifican as mobilizacións.\nDiante desta situación o colectivo de xubilados/as e pensionistas da CIG denuncia que nin se contemplan mecanismos para establecer unha pensión mínima garantida por lei, que para a central sindical tería que ser equivalente ao SMI, e este o 60% do salario medio, tal e como estabelece a Carta Social Europea. Un principio que, de ser asumido, suporía elevar o salario mínimo até os 1142 euros/mes e, polo tanto, equiparar as pensións máis baixas a esa contía.\nXunto a isto exixe a derrogación das reformas das pensións de 2011 e 2013 e das reformas laborais que tanto o PSOE, como o PP impuxeron no seu momento. Entende que é así como se pode garantir a viabilidade do sistema público de pensións e que só depende de que haxa vontade política.\nEstá pendente ademais dos contidos da anunciada reforma das pensións que, todo parece indicar que consolidará os peores aspectos das reformas de 2011 e 2013.\nNo relativo ao sistema de coidados e de atención ás persoas a CIG presentou, o pasado 27 de maio, no Parlamento de Galiza, un total de 15.199 sinaturas para avalar a proposición non de lei de Iniciativa Popular pola que se insta ao goberno galego á creación dun Sistema Público Galego de Servizos de Atención ás Persoas.\nLembra que só 86 concellos galegos contan cun centro de día público (15 deles de titularidade municipal), algo que para a central sindical é inadmisíbel nun país como Galiza, cada día máis envellecido e onde cada vez máis persoas viven a súa vellez en soidade. A isto hai que engadir que só un 25% das residencias de persoas maiores ou dependentes son de titularidade pública e que “sumando públicas e privadas, unicamente hai tres prazas por cada 100 maiores de 65 anos”.


Este ano disfrazámonos de ecomergulladores xa estamos listos para recoller todo o lixo que atopemos e o que é máis importante, aprendémos que, botar o lixo fora do seu sitio non é bo para ninguén.\nPrimeiro aproveitamos e pintamos dúas botellas de refresco para facer as bombonas\nDespois pintamos rolos de papel hixiénico para facer os pesos do cinto\nE decoramos as gafas que grampamos nun gorro de piscina negro\nO cinto e as aletas fixémolas de goma eva amarela, as bombonas unímolas con cinta aislante negra e o tubo para respirar é tubo corrugado (o que utilizan os electricistas para traballar).Tamén levamos unha malla de laranxas no cinto para gardar o lixo que atopabamos\nPara facer a nosa\npancarta traballamos este libro\nRecomendámolo se queredes falar de como afecta o vertido de lixo. E tamén este vídeo.\nDespois fixemos a pancarta que abría o desfile, na que quixemos enviar as nosas menxases para coidar a natureza.\nE para rematar o desfile, bailamos así de ben.\nEste ano os mandadiños da Tía Mónica converteunos en nuns superheroes.\nUns brazaletes feitos de cartón de refugallo…\nNos pés, envases de lácteos\nE unha capa feita con plásticos de refugallo\nListos para limpar o noso planeta e máis aló!\nCon este bo tempo poñerémonos a traballar porque….\nMi madriña! como medran as herbas!\nBo traballo! xa tedes a terra preparada para comezar a plantar.\nA nosa ANPA » Pequeniños» que sempre está en estreita colaboración con todo o equipo educativo, para este nadal, tamén quixo participar connosco do proxecto medioambiental que levamos a cabo.\nNa escola de Arantei levouse a cabo unha actividade extraescolar organizada pola ANPA na que os nenos e nenas puideron facer unha campá para a árbore de Nadal feita con plásticos de refugallo.\nNa escola de A Vesada grazas a participación das familias fixeron unha árbore de Nadal moi reciclada, na que todos os seus adornos foron feitos con materiais de refugallo.\nPrimeiro os nenos e nenas na escola pintaron con témpera verde a estructura da árbore.\nE despois cada un colocou o seu adorno.\nIste foi o gran resultado.\nNa escola de Pesqueiras para os adornos da árbore utilizaron as piñas dos magnolios pintadas de cores e adornadas con purpurina.\nAproveitamos para coñecer outra árbore típica de nadal, o acibro, e decoramos as piñas cunhas follas de acibro que pintamos en cartolina.\nEn A Vesada fixemos uns cadros do outono.\nPrimeiro coloreamos un ábaco de cartón con cores do outono; amarelo, marrón, laranxa\nDespois botamos cola blanca no noso cadro e comezamos a tarefa, pegamos elementos do outono libremente.\nE iste é o resultado.\nTamén fixemos a nosa árbore do outono.\nPrimeiro pintamos con ceras o tronco e as polas da árbore. Despois con tapóns de botellas de plástico fixemos as follas. Para iso, os nenos e nenas enchouparon os tapóns en tempera de cores do outono sobre á árbore.\nEn Oleiros fixeron o Señor Outono.\nCoas follas que recollimos das árbores do noso patio de recreo e cun rolo de papel hixiénico, traballamos o esquema corporal.\nE quedounos así de chulo.\nEste ano tamén estivemos a recolectar a nosa lavanda.\nA cortamos e a puxemos a secar\nE cando estivo ben seca fixemos uns saquiños para gardala e levala a casa. O noso armario agora cheira xenial.\nO pasado martes, grazas a Matu, aprendimos moitas máis cousas sobre os cogomelos.\nTivemos a oportunidade de coñecer cogomelos, de dar un paseo polo monte para buscar algún e de facer o noso propio cogomelo con material de refugallo ( o cartón do rolo de papel hixiénico e o cartón do envase onde se protexen algunhas froitas nas caixas nas froiterías.)\nÉ a campaña que lanza o Concello para conseguir unha reducción efectiva no consumo de bolsas de plástico e a que desde o CRA A Lagoa tamén\nXa puxemos a traballar o noso recanto do outono e estamos aprendendo moitas cosas.\nPodemos entender moito mellor as matemáticas e a língua porque nos axuda a traballar conceptos de conteo, clasificación, cores, tamaños, aprendemos palabras novas…\nCoas cabazas tamén decoramos as aulas para que fuxiran os espíritos.\nAbrímolas, sacámoslle as sementes e cun punzón lle fixemos boca, nariz e ollos ao noso gusto. Tamén acendimos unha vela dentro para ver como sería de noite.\nAs colocamos polo patio de recreo para que quedara moi terrorífico.\nGardamos e secamos as sementes para despois plantalas na nosa horta\nIste ano para festexar o Samagostín decoramos moi terrorífico Leirado.\nCada escola fixo un monstruo terrorífico feito con material de refugallo e unha cabaza decorada. Quedaron bonitísimas.\nTamén fixemos uns portacastañas con brik de leite. Este ano dividímolos pola metade para botar as castañas nun sitio e no utro as cascas.\nEste é o debuxo que fixemos para decorar por se vos serve.\nbuy CBD en FOLLAS DO OUTONO.


Dumbría recupera o caixeiro automático\nO martes, día 26, haberá unha sesión formativa para facilitar o uso a toda a veciñanza\nNovo caixeiro automático de Abanca para servizo da veciñanza de Dumbría. Foto: Concello de Dumbría\nDesde o venres xa está operativo o caixeiro de Abanca para a prestación dos servizos financieiros en Dumbría. Está ubicado no local que a entidade bancaria posúe na capital municipal e que foi arrendado ao Concello para que a veciñanza poida dispoñer deste servizo.\nO martes, día 26 de abril, en horario de 11.00 a 13.00 horas, terá lugar unha actividade formativa impartida por persoal de Abanca para asesorar sobre o uso do caixeiro ás persoas que así o precisen. A formación impartirase nas oficinas do mesmo edificio.\nEste caixeiro automático permitirá aos habitantes do concello cubrir, entre outras, as seguintes necesidades: disposición de efectivo, reintegros, consulta de saldos e movementos, pago de recibos e tributos, realización de transferencias nacionais, traspasos entre contas, para clientes, activación de tarxeta, cambio do seu PIN e do idioma co que se interactuará no caixeiro (galego, o castelán ou inglés).\nAdemais prestarase un servizo de asistencia financeira nas dependencias, que permita proporcionar ao habitantes do concello un nivel de servizo equivalente ao dunha oficina bancaria convencional, como o asesoramento en produtos e servizos financeiros, contratación de operacións de activo ou pasivo, etc., agás a prestación do servizo de caixa.\nTamén se brindará formación financeira e banca electrónica nas dependencias, que permita aos habitantes do concello adquirir as nocións básicas para aprender a utilizar os servizos bancarios a través das novas tecnoloxías.\n09 abr 2022 / 20:56


39.500 fogares galegos percibirán o ingreso mínimo vital - NH Diario\nInicio España 39.500 fogares galegos percibirán o ingreso mínimo vital\n39.500 fogares galegos percibirán o ingreso mínimo vital\nO delegado do Goberno en Galicia, Javier Losada, fixo esta estimación na sede do Instituto Nacional da Seguridade Social na Coruña, onde tramitan as solicitudes desta prestación, que se poden realizar desde este luns a través do portal de internet deste organismo. Este ingreso ngarante entre 5.500 e 12.000 euros ao ano para persoas de entre 23 e 65 anos que estean en situación de vulnerabilidade económica. Na actualidade, detallou o delegado, asínanse convenios para que se poida tramitar nos concellos e está previsto que a Seguridade Social tamén permita a tramitación presencial cando reabran as súas oficinas.\nArredor de 4.000 destas prestacións en Galicia xa están a ser tramitadas de oficio pola Seguridade Social, correspondentes a casos de familias monoparentais ou con fillos a cargo sen ingresos. Existen ademais outros 3.000 pendentes de completar documentación, polo que esta actuación de oficio podería alcanzar os 7.000 fogares, que xa percibirán a prestación este mes. Este ingreso vai acompañado por un itinerario de inserción laboral.\nArtigo anteriorDiego Calvo visitou un invernadoiro e unha empresa envasadora na Laracha\nArtigo seguinteACADAR segue traballando pola inserción laboral das mulleres con discapacidade\nPedro Sánchez consegue poñer o mapa en vermello\nTrampa legal no envío de propaganda electoral


O IV Plan director da cooperación galega é o documento estratéxico de planificación das actuacións da Xunta de Galicia en materia de cooperación para o desenvolvemento para o período 2018 – 2021 e enmárcase na nova axenda global de desenvolvemento, definida pola Axenda 2030 para un desenvolvemento sostible das Nacións Unidas.\nO IV Plan Director foi aprobado polo Consello Galego de Cooperación para o Desenvolvemento (CONGACODE) o 18 de abril de 2018, polo Consello da Xunta de Galicia o 3 de maio de 2018 e polo Parlamento de Galicia o 22 de xuño de 2018.\nO IV PD propón cinco ámbitos estratéxicos para a cooperación galega. A delimitación destas prioridades sectoriais obedece por unha banda á aspiración de promover a Axenda 2030 e os ODS, abranguendo as súas cinco esferas (persoas, planeta, prosperidade, paz e partenariado/alianzas); e por outra á coherencia cos valores diferenciais e a especialización da cooperación galega dentro da súa experiencia e traxectoria.\nPromover o exercicio dos dereitos sociais básicos (saúde, educación, alimentación, hábitat e auga e saneamento básico) polas persoas e colectivos máis pobres e vulnerables.\nApoiar a agricultura, a pesca e a acuicultura sostibles, preservando os recursos naturais no marco de modelos de desenvolvemento rural e territorial integrados, inclusivos, solidarios e redistributivos para unha prosperidade compartida.\nImpulsar a equidade de xénero e mais o empoderamento e o exercicio de dereitos das mulleres e da infancia.\nPaliar e reducir a vulnerabilidade respondendo ás crises humanitarias con eficacia e calidade.\nConstruír unha cidadanía global comprometida coa transformación social, a solidariedade e o desenvolvemento humano sostible.\nAs prioridades xeográficas concéntranse nos seguintes 11 países:\nÁfrica Subsahariana: Cabo Verde, Guinea Bissau e Mozambique\nAmérica Central: Guatemala, Honduras, Nicaragua e O Salvador\nAmérica do Sur: Bolivia, Ecuador e Perú.\nCaribe: República Dominicana\nAsemade, establece que o programa orzamentario de cooperación exterior ao desenvolvemento terá un crecemento anual igual ou superior ao 11,4%, tomando como base o orzamento do ano 2018 (5.027.160 €).


O PP impón o principio de que "paga quen sufre a contaminación" - PSdeG-PSOE\nO PP impón o principio de que "paga quen sufre a contaminación"\nInicio Actualidade O PP impón o principio de que “paga quen sufre a contaminación”\n20.06.2017 jacobo Abel Losada, enerxía, Industria, PARLAMENTO DE GALICIA 0\n“Vostedes cambian o principio de que quen contamina paga polo de que paga quen sufre a contaminación”. Así resumiu o portavoz de Industria do Grupo Socialista, Abel Losada, o veto do PP á proposición de Lei para impedir que as facturas eléctricas inclúan unha nova suba en concepto dos impostos medioambientais aplicados pola Comunidade Autónoma.\nEsta medida está prevista, dixo, na Lei do Sector Eléctrico aprobada por Rajoy en 2013 e ratificado por unha recente sentenza do Tribunal Supremo -10 de marzo-. Implica que serán os consumidores galegos os que sufraguen a partir do próximo mes os 23 millóns de canon eólico, así como os impostos por auga encorada e contaminación atmosférica, o que supón un total de 40 millóns cada ano.\nLosada sinalou que esta medida resulta “discriminatoria”, xa que os galegos e galegas pagan polos impostos dunhas empresas que teñen os encoros en Galicia pero poden exportar a enerxía fora do territorio. Ademais, engadiu, vai contra a autonomía tributaria de Galicia, limitando a capacidade de condicionar a actuación das empresas a través destes tributos.\nO responsable socialista sinalou que “hai que cumprir as sentenzas”, en alusión ao ditame do Supremo, pero, engadiu, “se as sentenzas están baseadas en leis inxustas haberá que cambiar as leis”. Por iso presentou unha Proposición de Lei, que debería ser debatida a continuación no Congreso, para suprimir dous apartados e modificar un terceiro daquela norma.\nEsta modificación garantiría unha posición moito máis estable para os consumidores galegos, igualdade entre a produción e consumo da enerxía e garantiría unha maior transparencia do mercado eléctrico.\nAbel Losada criticou a defensa numantina dos intereses das empresas por parte do PP e do goberno galego, que impediron aprobar esta Lei, en beneficio das tres grandes enerxéticas, que copan o 96 por cento da distribución de enerxía e sumaron o ano pasado 6.000 millóns de euros.\nCriticou a “regulación moi favorable” para as empresas e en contra dos consumidores por parte dos dous únicos gobernos que regularon o sector eléctrico, tanto a de Rajoy de 2013 como a de Aznar de 1997. Este introduciu os custes de transición á competencia como “regalo ás eléctricas e fermento do Soto del Real Corp.”, en alusión ao elevado número de altos cargos recluídos naquel cárcere.\nArtigo anterior\tObter praza nunha residencia pública para maiores é "misión imposible" en Galicia Artigo seguinte\tA Xunta ten paralizado o transporte escolar pola deixación de funcións da Consellería de Educación


Jordania arquitectura vernacula Eli... by Mario Hidrobo 2674 views\nArq. Vernácula en Juntas Auxiliares... by Carlos Portada 1845 views\nARQUITECTURA VERNACULA by CYNTHIA CASTILLO 7911 views\nElementos Del Contexto by Rafael 13299 views\nArquitectura vernacula by nikaurymelendez 2611 views\nArquitectura vernacula by Laura Vieira 11772 views\nNatália Ftc , Animadora, designer at Freelancer\n1. Tipografía Vernácula! D.V Claudia Jurado Grisales! UNIVERSIDAD DE CALDAS !Jornadas Internacionales de Comunicación! Facultad de Ciencias de la Comunicación!\n2. Tipografía Vernácula!•  vernáculo,\n3. Tipografía Vernácula!•  En\n4. Tipografía Vernácula!•  En\n5. Tipografía Vernácula!•  Desde\n6. Tipografía Vernácula!\n7. Tipografía Vernácula!\n8. Tipografía Vernácula!\n9. Tipografía Vernácula!\n10. Tipografía Vernácula!\n11. Tipografía Vernácula!\n12. Tipografía Vernácula!\n13. Tipografía Vernácula!\n14. Tipografía Vernácula!\n15. Tipografía Vernácula!\n16. Tipografía Vernácula!\n17. Tipografía Vernácula!\n18. Tipografía Vernácula!\n19. Tipografía Vernácula!\n20. Tipografía Vernácula!\n21. Tipografía Vernácula!\n22. Tipografía Vernácula!\n23. Tipografía Vernácula!\n24. Tipografía Vernácula!•  De\n25. Tipografía Vernácula! •  En\n26. Tipografía Vernácula!\n27. Tipografía Vernácula! •  Más\n28. Tipografía Vernácula!\n29. Tipografía Vernácula!\n30. Tipografía Vernácula!\n31. Tipografía Vernácula!\n32. Tipografía Vernácula!\n33. Tipografía Vernácula!\n34. Tipografía Vernácula!\n35. Tipografía Vernácula!•  Sin\n36. Tipografía Vernácula!•  Una\n37. Tipografía Vernácula!\n38. Tipografía Vernácula!\n39. Tipografía Vernácula!\n40. Tipografía Vernácula!\n41. Tipografía Vernácula!\n42. Tipografía Vernácula!\n43. Tipografía Vernácula!\n44. Tipografía Vernácula!\n45. Tipografía Vernácula!\n46. Tipografía Vernácula!•  Es\n47. Tipografía Vernácula!\n48. Tipografía Vernácula!\n49. Tipografía Vernácula!\n50. Tipografía Vernácula!\n51. Tipografía Vernácula!\n52. Tipografía Vernácula!\n53. Tipografía Vernácula!\n54. Tipografía Vernácula!\n55. Tipografía Vernácula!\n56. Tipografía Vernácula!\n57. Tipografía Vernácula!\n58. Tipografía Vernácula!\n59. Tipografía Vernácula!\n60. Tipografía Vernácula!\n61. Tipografía Vernácula!\n62. Tipografía Vernácula!\n63. Tipografía Vernácula!\n64. Tipografía Vernácula!\n65. Tipografía Vernácula!\n66. Tipografía Vernácula!\n67. Tipografía Vernácula!\n68. Tipografía Vernácula!\n69. Tipografía Vernácula!\n70. Tipografía Vernácula!\n71. Tipografía Vernácula!\n72. Tipografía Vernácula!\n73. Tipografía Vernácula!\n74. Tipografía Vernácula!\n75. Tipografía Vernácula!\n76. Tipografía Vernácula!\n77. necesidades similares=respuestas similares! maestros=génesis de diseñadores!importancia de lo vernáculo= un campo de estudio para diseñadores y comunicadores! A manera de conclusión!\n78. Gracias, Gracias, Gracias!!!!\n79. •  http://www.populardelujo.com/index.php\nJordania arquitectura vernacula Eliana Baglioni


Curso de creación de empresas de EOI e o Igape\nPosted on 5 noviembre, 2013 at 10:41 am\nO Igape e a EOI (Escola de Organización Industrial) organizan un curso de creación de empresas de 112 horas en Santiago de Compostela que combina formación presencial, formación on-line e asesoramento. Está cofinanciado polo Fondo Social Europeo e o Ministerio de Industria, Enerxía e Turismo. Xa te podes inscribir!\nCon esta acción formativa preténdese estimular a creación de novas empresas, o afianzamento daquelas de recente creación que necesiten reformular a súa xestión, mediante a formación empresarial. Formar a emprendedores/ás en ferramentas e técnicas de creación e xestión de empresas para que desenvolvan e convertan o seu proxecto nunha empresa real.\nNa parte lectiva impartiranse entre outras as materias relacionadas coa intelixencia estratéxica, Mercadotecnia, finanzas, Manexo da aula virtual, Taller de Creatividade, Entorno Fiscal e Mercantil, Tecnoloxías da Información e Comunicación, Busca de Información, Axudas locais, Internacionalización, Técnicas de Comunicación e Presentación de Proxectos.\nNas titorías, persoais e individualizadas, farase un seguimento dos proxectos de cada participante. O proxecto será a confección dun Plan Estratéxico de empresa.\nO curso é de balde e a inscrición está aberta ata o 8 de novembro. A EOI expedirá un diploma que acredite a participación dos alumnos.


O “sector crítico” continua cargando contra a paralización das votacións - O Parte\nO “sector crítico” continua cargando contra a paralización das votacións\n12/12/2018 17/12/2018 O Parte 0 Comments\nA Radio Galega entrevistaba onte a Oriana Méndez, da candidatura “Entre todas” e a Ana Seijas, da candidatura “Coidando a casa” ao fío dos resultados das auditorías presentadas que confirman o acceso irregular ao censo de En Marea.\nOriana Méndez (Entre todas), cargaba contra a decisión de paralizar o proceso e cuestionaba as auditorías realizadas alegando que “como inscrita, non só non tiven acceso ao informe das auditorías, senón que descoñezo a quen se contratou para esas auditorías e con que criterios. Eu non podo estar en condicións de confirmar nin de desmentir de xeito empírico e contrastado a existencia deses supostos accesos non autorizados”.\n“Xa deberíamos ter votado”, asegurou, “atendendo ás explicacións non existe ningún indicio que indique que houbo unha modificación. Imos intentar que se vote, imos solicitar que se vote, insistir en que se cumpra a vontade das inscritas”.\nPola súa banda, Ana Seijas (Coidando a casa), asegurou que as auditorías constatan que “si se accedeu a datos privados, de máxima seguridade e protección dentro de calquera organización e máis dentro dunha organización política. A coordinadora e a dirección demostraron que hai transparencia e limpeza dentro de En Marea. Agora toca buscar solucións técnicas que incrementen a seguridade e devolvan garantías ás inscritas. Todas na organización queremos votar o antes posible. Oxalá se puidese votar esta fin desemana, pero non se pode dicir con seguridade, non por vontade de atrasar votacións, senón por vontade de que se vote con garantías”.\nFontes documentais semellan desarmar a argumentación dos críticos\nA Lei Orgánica de Protección de Datos estipula como infracción moi grave “recabar datos especialmente protexidos sen a autorización do afectado”, “vulnerar o segredo sobre datos especialmente protexidos”, “a comunicación de datos cando non estea permitida” ou “tratar datos de forma ilexítima ou con menosprezo de principios e garantías que lle sexan de aplicación”.\nSegundo o establecido en concreto no Regulamento de En Marea, a Comisión de Garantías é un órgano estatutario que ten, entre as súas funcións, “ser garante e intérprete da normativa e dos acordos plenarios”.\nAs redes sociais non son alleas á polémica suscitada trala rolda na que Gonzalo Rodríguez deu conta dos resultados das auditorías, polo que durante o día de onte se puideron ver diversas publicacións, incluso de dirixentes políticos, cargando contra as actuacións levadas a cabo:\n🔴A Coordinadora actúa como denunciante, testemuña, fiscal e xuíz. Esixe dimisións do Comité pero evade as súas responsabilidades nesta estratexia de confusión https://t.co/bUA84Yldzv #EntreTodas pic.twitter.com/wUvnjHwxnI\n— Entre Todas (@TodasEntre) December 11, 2018\nConclusión…paralízase un proceso interno sine die sen evidencias de ningunha ilegalidade, sen data para retomar, sen respetar principios garantistas e sendo quen decide xuíz e parte. 🤦🏻♀\n— Eva Solla Fernández (@eva_solla) December 10, 2018\n← Previous Victoria do Auriense FG Campus do Auga\nNext → A CIG-Ensino considera insuficiente o incremento de prazas de Orientación para o concurso deste ano


A Rede de Plataformas medioambientáis Compostela Ulla Tambre preséntase cunha charla no Pazo do Faramello - Lindeiros\nA Rede de Plataformas medioambientáis Compostela Ulla Tambre preséntase cunha charla no Pazo do Faramello\nBy Lindeiros on\t 23 Outubro, 2018 Bisbarra, Compostela, O Pino, Ordes, Teo, Touro\nBisbarra, 23 outubro 2018 – Os colectivos veciñais que desde hai tempo veñen loitando contra agresións medioambientáis como a mina de Touro, a planta de residuos da Casalonga ou o vertedoiro de Miramontes en Compostela veñen de unirse na Rede de Plataformas Compostela Ulla Tambre.\nA Rede de Plataformas presentáronse onte nunha rolda de prensa e esta tarde organizan o primeiro acto no Pazo do Faramello, será unha charla coloquio as oito e media da tarde. Desde o colectivo explican que “Diante das diversas agresións que se están a producir nesta contorna xeográfica pola falta de planificación, control e sentido de pais, a Rede de Plataformas emprende unha acción común encamiñada a pór de manifesto esta situación. O obxectivo é facer partícipe á cidadanía e ás institucións dos graves problemas que afectan á contorna de Compostela e das cuncas do Tambre e o Ulla”.\nNo acto de esta tarde as diferentes plataformas que integran a Rede exporán polo miúdo a súa peculiar problemática e a interacción que se dá entre todas. Acompañarán a exposición de imaxes e vídeos que axudarán a entender a dimensión dos problemas medioambientáis dos que están a falar.\nPor este motivo, fan un chamamento a toda a sociedade civil: partidos políticos, asociacións ecolóxicas veciñais, plataformas medioambientáis, persoas individuais para que asistan á charla-colcoquio e saiban ata que punto é vital coñecer esta realidade.\nAxenda Bisbarra Charlas Medio Ambiente Rede de Plataformas Compostela Ulla Tambre\nSanción á construtora do comedor do CEIP a Maía en Ames 26 Xaneiro, 2021\nEstudan levar a fiscalía a xestión do gromo do Psiquiátrico de Conxo 26 Xaneiro, 2021\nMáis propostas de axudas á hostalería que segue con protestas na rúa 26 Xaneiro, 2021\nEntroidON en Teo como alternativa á rúa 26 Xaneiro, 2021\nA Baña en feminino 26 Xaneiro, 2021


As Crónicas de Gáidil: 02.2008\nVendo onte o debate entre os, potencialmente, candidatos máis probables para gobernar España os vindeiros catro anos volve ese movemento estrano ao meu interior, iso que sinto cando escoito aos políticos: revolto de tripas.\nEn Gáidil tamén hai reis corruptos, táins ladróns, xefes de caste que o que buscan é o poder e a gloria aínda que sexa falsa.\nPero tamén contamos as grandes historias onde os sucesivos Breogáns, os reis de reises, dan a vida polo seu pobo. Onde hai certos grandes señores, ou táins de pequenos castros que, polo seu valor e entrega total por uns ideais superiores, sempre a prol dunhas xentes que os buscan nos momentos de pesadume e medo, fan a entrega definitiva na procura do ben maior.\nGústame pensar que hai eses fachos que brillan incluso na maior escuridade, que guían aos pobos e que os alumiñan co seu temple. Xente que fai as cousas ben porque así deben ser feitas, alén do que poidan pensar os demais.\nSupoño que por iso me gusta xogar aos xogos de rol: porque nestes mundos sacados do maxín si pode haber políticos e gobernantes coma deberían ser.\nGústanme os Nine Inch Nails e sobre todo o seu Year Zero. Hai moitas concións neste disco que me serviron de inspiración para campañas de rol e partidas puntuais.\nNeste caso póñovos esta canción, Zero-Sum, que me gusta moito e resume cómo me sinto cando escoito falar aos políticos en xeral...\nClaro está, xusto despois penso e como arranxalo e penso en morde-la man que me dá de comer...\nHand That Feeds (Dfa Remix) Lyrics\nUn saúdo a todos e moitas felicidades a algúns!\nContado por O Breogán de Gáidil ás 9:33 p. m. 2 Contos\nE non de windows neste caso.\nOnte Amra e máis eu estivemos traballando man a man para esas pantallas que estamos a deseñar. Dado que Amra se mudou hai pouco á súa Artabria natal i eu quedei no meu Libredón de sempre quedar para traballar como antes é máis complicado, pero non imposible. Traballo común en días puntuais e revisión e desenvolvemento das partes que nos tocan a nivel individual para logo pasar a postas en común.\nXa contactamos de novo co xa celebérrimo Víctor Rivas e xa está poñendo en marcha motores. Tendo en conta que ao final as Pantallas de Gáidil serán un libro que calculamos entre 60 e 80 páxinas, agardamos que vaian un bo lote de novos debuxos de Víctor. Sobre todo estamos ilusionados co debuxo que irá nas pantallas (cubrindo unha superficie total equivalente a 4 folios DIN-A 4). Amra máis eu tivemos xa varias ideas, e Víctor amosouse encantado de plasmalas coa súa Arte.\nNeste primeiro suplemento engadiremos, como xa viñemos contando, reglas novas tanto de Maxia coma de Combate, con novas Habelencias, Armas e profesións. Engadiremos moitos castros e varias castes novas (recollendo as queixas dos que se sentiron excluídos no manual básico), facendo especial fincapé en razas non guéghel, en especial os Tourishomes, que contarán cunha descrición máis completa incluíndo castes, tribos e cultura.\nE sobre todo ambientación e trasfondo, moitas novas partidas e ideas para aventuras e, por suposto, as pantallas de 4 lados máis chulas do mercado (Lugh mediante).\nPS: Temos que concretalo, pero en breve faremos unha pequena posta en común do que é Gáidil no local Henriqueta Outeiro, en Compostela. Osinhos, estamos á túa disposición para cando digas!\nUnha aperta dende Libredón!\nPS2: Non me lembrei de linkar una reflexión de Antón Reixa no El País do venres da semana pasada, no que somos citados como creación emerxente en Lingua Galega. Mil gracias!\nContado por O Breogán de Gáidil ás 2:57 p. m. 2 Contos


Home Arzobispo No Domingo da Palabra, 24 de xaneiro de 2021\n“O Domingo da Palabra de Deus, querido polo Papa Francisco no III Domingo do Tempo Ordinario de cada ano, lembra a todos, pastores e fieis, a importancia e o valor da Sacra Escritura para a vida cristiá… Para isto necesitamos establecer un constante trato de familiaridade coa Sacra Escritura, se non o corazón queda frío e os ollos permanecen pechados, afectados como estamos por innumerables formas de cegueira”.\n“Mira que puxen as miñas palabras na túa boca” ( Jr 1,9). Os cristiáns habemos de contemplar a Palabra de Deus como sustento e vigor da Iglesia, firmeza da fe, alimento da alma, fonte límpida e perenne de vida espiritual. É preciso comprendela, posuíla e expresala con actitudes de fe, de sinxeleza, de gratuidade e de constancia xa nos chame ao deserto ou ao Tabor. Deus escondeu na súa Palabra variedade de tesouros para que cada un poida enriquecerse. Habemos de ler a Palabra de Deus como fonte de verdade que determina os contidos de fe e como guía pedagóxica do proceso que ha de alumala. #Ante a ambigüidade dos feitos a Palabra de Deus permite coñecer o verdadeiro sentido. “A Palabra eterna e divina entra no espazo e no tempo e asume un rostro e unha identidade humana, tan é así que é posible achegarse a ela directamente pedindo, como fixo aquel grupo de gregos presentes en Xerusalén: “Queremos ver a Jesús” ( Jn 12, 20-21)”. A Palabra é eternamente fiel como o Deus que a pronuncia e habítaa. Por iso o que acolle con fe a Palabra non estará nunca só; na vida como na morte éntrase a través dela no corazón de Deus: “Aprende a coñecer o corazón de Deus nas súas palabras” (San Gregorio Magno). “Se permanecedes na miña Palabra, seredes de verdade discípulos meus; coñeceredes a verdade e a verdade faravos libres” ( Jn 8,31-32).\nAcudamos á Palabra de Deus, saboreándoa na liturxia, na lectura espiritual, na oración. “O fundamento de toda espiritualidade cristiá auténtica e viva é a Palabra de Deus anunciada, acollida, celebrada e meditada na Iglesia”. Fagamos silencio no noso interior para escoitala e meditala. Descoñecer a Escritura é descoñecer a Xesucristo, escribe San Jerónimo. Preguntémonos que lugar ocupa na nosa vida a Palabra de Deus?\nSaúdavos con afecto e bendí no Señor,\nPrevious articleCarta Pastoral con motivo do Octavario de Oración pola Unidade dos Cristiáns 2021\nNext articleMonseñor Barrio convida a facer “silencio no noso interior” para escoitar e meditar a Palabra de Deus


PROGRAMA CULTURAL DE VERÁN - Concello de Barbadás\nEste xoves 15 de xullo, ás 21h. actuación da compañía PAPORRUBIO que nos presenta o espectáculo “Varietés de Animalario”, será coma sempre no Parque dos Patos.\nNun contexto humorístico e divertido, a raposa e o lobo vense envoltos nun conflito pola propiedade dunha pereira con sete peras, á que misteriosamente lle van desaparecendo as peras unha a unha. No texto vense cuestionados os roles habituais que teñen a raposa e o lobo nas cultura galega de tradición oral; os dous vólvense vexetarianos, son rexeitados polos seus grupos habituais de compañía e acaban sendo compañeiros a causa do amor pola Pereira coas sete peras. Todo isto, acompañados das características humorísticas clásicas da tradición de monicreques galega: os enredos lingüísticos, a cachaporra, a astucia do heroe e do antiheroe…. O punto de partida para este texto orixinal é unha cantiga de tradición oral recollida no libro Músicas do Courel de Xosé Luís Foxo. Nela, a raposa e o lobo, están fatigados o pé dunha Pereira, e distintas personaxes, ao modo das figuras literarias asociativas moi habituais na tradición oral galega, aparecen na canción, sen outro obxectivo ca “provocar” unha historia surrealista e con unha clara tinta onomatopeica e de enredo. É con esta canción, explicada con un cartel de deseño contemporáneo, pero ao modo dos clásicos carteis de cego de Literatura de cordel, como remata a obra.\nMonicreques | +3 | 50 min\nOrganiza: Concellaría e Cultura\n12/07/2021 Cultura, EventosCasacultura


Como curar as túas feridas Mundo de cans\nComo curar as túas feridas\nPode suceder que en diferentes ocasións a nosa mascota é fíreme e prodúcese unha ferida que debemos curar. Refírome a unha pequena ferida, no caso de que o caso sexa máis grave aconsellamos que o leve a un centro de atención veterinaria de emerxencia.\nO mito dinos iso Cans teñen a capacidade de curarse pola súa saliva, pero considero que é necesario facer unha cura e así limpar a zona, evitando que apareza unha infección. A ferida debe lavarse con auga xabonosa que conteña unha solución antiséptica.\nLogo con moito coidado teremos que recortar os pelos que o rodean, coidando de que non entren os pelos. En terceiro lugar, debemos usar peróxido de hidróxeno ou un ungüento curativo. Para cubrir máis tarde a ferida cunha gasa que a suxeita, cando se formou ou pechou unha costra o mellor é deixala rematou de curar ao aire libre.\nCamiño completo ao artigo: Mundo canino » Cans Xerais » Enfermidades » Como curar as túas feridas\nCoidar dun cadelo Beagle


Conservatorio Profesional de Música Xoán Montes Lugo: novembro 2021\nPublicado o luns, 29 de novembro de 2021:\nInfórmase a toda a comunidade educativa que están dispoñibles para a súa consulta e descarga as programacións didácticas correspondentes ás diferentes materias. As ligazóns aos documentos atópanse nos espazos adicados a cada departamento didáctico no menú da esquerda. Lembramos ademais que as programacións didácticas recollen sempre os mínimos esixibles e criterios de cualificación correspondentes a cada curso e materia.\nO sábado 4 de decembro seguirá a súa andaina o IX Ciclo de Música Contemporánea de Lugo MIHLSons-XXI.\nÁs 18:30h terá lugar un concerto a cargo do IXOR Cuarteto de saxofóns baixo a dirección musical de Pablo Coello e formado por David Luís García (soprano), Diego Garrigo (alto), Efrén Soto (tenor) e Sérgio Piñeiro (barítono).\nInterpretarán o seguinte programa:\nCHRISTOPH PENDERECKI Quartett (1993) (arranxo: Harry Kinross-White, 1999)\nJACOBO GASPAR Figuras con sólidos e líquidos (2017)\nROBIN HOFFMAN Der blutige Schaffner (1996)\nPublicado o luns, 22 de novembro de 2021:\nAviso para o público asistente a actividades no CMUS\nO público accederá ó conservatorio dende o exterior pola porta da planta baixa situada na parte dereita da fachada, agás as persoas que presenten mobilidade reducida.\nO acceso ó auditorio será únicamente a través da porta situada na planta 1.\nLevarase un rexistro do público asistente (profesorado de garda).\nAs persoas asistentes terán que ter en todo momento a máscara colocada correctamente na faciana.\nO público sentarase ocupando as cadeiras de maneira alterna.\nAs persoas dunha mesma unidade familiar poderán sentarse xuntos sempre que se poida manter a distancia de seguridade con resto de público. De facer isto, preferiblemente será nas cadeiras dos extremos de cada ringleira.\nAs portas de acceso para o público estarán abertas 5 minutos antes da hora estipulada para o comezo da actividade.\nUna vez comezada actividade non se permitirá o acceso de público.\nO Equipo Covid\nPublicado o martes, 16 de novembro de 2021:\nActividades Sta. Icía\nO luns día 22 de Novembro celebraremos o día de Sta Icía con diversas actividades no auditorio do noso conservatorio.\nDende as 17:00 horas, tanto alumnado como profesorado serán protagonistas da nosa celebración.\nCelébrao con nós!!\nEtiquetas: Concertos, Outras actividades, Santa Icía\nPublicado o luns, 15 de novembro de 2021:\nO domingo 28 novembro seguirá a súa andaina o IX Ciclo de Música Contemporánea de Lugo MIHLSons-XXI\nÁs 17:30h terá lugar unha charla didáctica no MIHL a cargo de Sisco Aparici e Juanjo Llopico como relatores.\nUnha vez rematada esta charla didáctica, ás 18:30 comezará o concerto a cargo de Panayotis Kokoras, Carlos Fontcuberta, Manuel Valenzuela e Benjamin Hackbarth co seguinte programa:\nPANAYOTIS KOKORAS Viper Snake** (2021) dous percusionistas e electrónica en vivo\nCARLOS FONTCUBERTA Tableaux*** (2021) versión para dous percusionistas e electrónica en vivo\nMANUEL VALENZUELA T(t)-Blocks version G** (2021) dous percusionistas\nBENJAMIN HACKBARTH Am I a particle or a Wave? (2011) dous percusionistas e electrónica **\n**Estrea absoluta. Adicada a Synergein Project\n*** Estrea absoluta. Encargo do IVC. Adicada a Synergein Project\nSYNERGEIN PROJECT Sisco Aparici e Juanjo Llopico percusión, Iván Ferrer electrónica\nPublicado o venres, 12 de novembro de 2021:\nEste sábado 20 novembro comezará o IX Ciclo de Música Contemporánea de Lugo MIHLSons-XXI\nÁs 17:30h terá lugar unha charla didáctica no MIHL a cargo de Nuno Aroso como relator.\nUnha vez rematada esta charla didáctica, ás 18:30 comezará o concerto a cargo de Inés Badalo, César Camarero, Ángela Lopes, Amanda Cole e Joāo Pedro Oliveira co seguinte programa:\nINÉS BADALO Glass Landscapes* (2021) percusión soa\nCÉSAR CAMARERO 33 maneras de mirar un vaso de agua (2006) trío de percusión\nÁNGELA LOPES Au-delà The blue – Pelo outono* (2021) percusión soa\nAMANDA COLE Cirrus** (2004) trío de percusión\nJOÃO PEDRO OLIVEIRA In the House of the Glass King (2021) quinteto de percusión\n* Estrea absoluta ** Estrea europea\nClamat – colectivo variable: Vitória do Bem, Henrique Ramos, João Pedro Lourenço e Bernardo Rosado da Cruz percusión\nIX Ciclo de Música Contemporánea de Lugo MIHLSons-XXI\nPartindo dunha premisa da creación renovada, o IX Ciclo de Música Contemporánea de Lugo MIHLSons-XXI presenta cinco propostas que van dende a exploración da intelixencia artificial, creatividade aumentada e colaboración ser humano-máquina do concerto New Music, New Paths ata a interacción entre música e cinema de The Pawnshop, pasando por diferentes aproximacións á ciencia e tecnoloxía en Vítreo – baixo o signo do vidro, The Falls Fight e Sólidos e líquidos II. Asimesmo, o aspecto divulgativo do ciclo estará presente a través de tres charlas didácticas que darán as claves das propostas musicais que acompañan.\nPublicado o luns, 8 de novembro de 2021:\nDende hoxe día 8 e ata o vindeiro luns 15 será posible a presentación de candidaturas no contexto das eleccións de integrantes do noso consello escolar que terán lugar entre os días 22 e 26 de novembro.\nDespois do aprazamento da renovación parcial do pasado outono a causa da crise sanitaria producida pola COVID-19, e logo da publicación da Resolución do 20 de setembro de 2021, da Secretaría Xeral de Educación e Formación Profesional, pola que se establece o calendario para a celebración de eleccións de membros dos consellos escolares de centros docentes sostidos con fondos públicos, este curso restáurase este procedemento que cada dous anos renova a metade das persoas representantes de cada un dos sectores que conforman a comunidade educativa: alumnado, nais, pais ou titores legais, persoal de administración e servizos, e profesorado. Cómpre sinalar que, considerando que no ano 2018 elixiuse por votación unha persoa representante de nais, pais e titores legais, e que a outra persoa das dúas que conforman este sector é designada pola ANPA, non se producirá a correspondente elección.\nDesta maneira, e tralo sorteo público para a designación das persoas integrantes da xunta electoral e posterior constitución da mesma o pasado día 5, o proceso segue o seu camiñar coa publicación dos censos electorais nos taboleiros do centro, o comezo do prazo de presentación de candidaturas, e a apropiada difusión da información tanto do proceso como do seu calendario durante o presente mes. Este é como segue.\nMércores 3, sorteo público para a designación de integrantes da xunta electoral.\nVenres 5, constitución da xunta electoral e concreción do proceso.\nLuns 8, comezo do prazo de presentación de candidaturas e publicación dos censos electorais.\nMartes 16, proclamación e publicación das candidaturas admitidas.\nVenres 19, sorteo público para a designación de integrantes das mesas electorais (13:30 en administración).\nMartes 23, votación do persoal de administración e servizos (11:30 en administración), e votación de representantes do alumnado (Entre as 17:30 e as 19:00 no vestíbulo do centro xunto ao local da ANPA).\nEn canto á data para a votación dos representantes do profesorado, esta será fixada en reunión de claustro.\nAs persoas que desexen presentar a súa candidatura deberán empregar o impreso que é posible descargar na ligazón de abaixo desta publicación ou recoller na conserxería. En todo caso, será precisa a súa entrega de maneira presencial na conserxería do conservatorio.\nDende a dirección do centro quixera facer unha chamada á participación tanto na presentación de candidaturas como na elección destas. Dende a publicación da Constitución en 1978 a participación nas escolas ven sendo unha saudable característica do noso sistema educativo. O devir dun centro debe considerarse cousa de todas as persoas que conforman a súa comunidade; cómpre, polo tanto, adoptar unha actitude comprometida ao respecto da participación no seu goberno.\nImpreso para a presentación de candidaturas\nEtiquetas: Administración, Consello escolar


Un estudo revela que a metade das ANPA funcionan con menos de 10 nais e pais colaborando de forma continua e activa – FANPA | Nontedurmas\nFANPA | Nontedurmas > ANPA > Un estudo revela que a metade das ANPA funcionan con menos de 10 nais e pais colaborando de forma continua e activa\n19 Febreiro, 2018 Xestión\nNo 50% das ANPA participan continua e activamente menos de dez pais ou nais\nNon chega ao 20% as ANPA que contan con máis de vinte integrantes comprometidos. E o 80% destes integrantes son nais.\nComo razóns principais desta baixa implicación, as ANPA sinalan a dificultade para implementar horarios compatibles coa vida laboral (60%) e, en xeral, a absoluta precariedade na que se desenvolven (o 50% de ANPAS non dispoñen da mínima dotación estrutural, nin local propio, nin computador, nin teléfono) que esixe un sobresfuerzo a aqueles pais e nais que deciden implicarse.\nA maioría das ANPAs apostan porque as tarefas escolares ser realicen durante o horario escolar. Case un 35% considera que son excesivas e deberían reducirse. Unha 18% aposta pola súa eliminación total.\nO estudo está elaborado pola Fad, BBVA e a Comisión Nacional de Cooperación coa UNESCO no marco do proxecto Acción Maxistral (www.accionmagistral.org).\nA PRECARIEDADE, O DÍA A DÍA DAS AMPAS ESPAÑOLAS\nUnha das conclusións fundamentais do estudo é que as AMPAs -practicamente presentes en todos os centros públicos e non tan xeneralizadas nos privado/concertados e, sobre todo, nos privados puros- é que presentan un factor homogeneizador: a precariedade na que se desenvolven en case todos os aspectos.\nSinais claros desta precariedade é o feito de que non chega ao 5% a proporción das AMPAs que conta con algún persoal auxiliar para o desenvolvemento das súas tarefas; e o 50% non dispón da mínima dotación estrutural, nin local propio, nin computador, nin teléfono. Máis da metade non dispón de ningún apoio económico nin material que non sexa o das cotas dos socios e socias, que habitualmente se moven entre dez e vinte euros ao ano (menos do 2% das asociacións teñen cotas de 50 ou máis euros anuais). Do escaso 50% que si recibe algún tipo de apoio, 3 de cada 10 recíbeno do concello e só un 10% da Comunidade Autónoma correspondente.\nEsta precariedade maniféstase en practicamente a totalidade das AMPAs e inflúe de forma decisiva na implicación dos pais e nais: dada a precariedade, só as persoas máis activas senten en condicións de asumir un compromiso e, ademais, deben mobilizarse de maneira máis esforzada; este sobresfuerzo contribúe aínda máis a limitar ese núcleo dinamizador.\nOutro factor que limita a participación activa e continuada de máis familias nas AMPAs é a non implementación de horarios máis flexibles para compatibilizar coa vida laboral, unha flexibilidade de horarios que consideran fundamental o 60% das AMPAs. Ademais, tamén demandan máis apoio do centro escolar no 49% dos casos.\nPACTO EDUCATIVO SI. TAREFAS ESCOLARES, NA AULA\nCando as AMPAs son preguntadas pola súa opinión como membros da comunidade educativa hai un punto sobre o que existe unanimidade: o 99,4% das asociacións de pais e nais de alumnos están moi de acordo coas necesidade dun PACTO EDUCATIVO que garanta a estabilidade lexislativa do sistema educativo, á marxe dos cambios de Goberno.\nTamén hai un acordo case unánime (95%) en que a gratuidade debe seguir sendo un alicerce básico do sistema educativo. Apenas unha 5% mostra un acordo medio. Máis morno é o acordo (62,7%) coa afirmación de que o Estado debería ter menos importancia na configuración do currículo educativo. Máis dun 20% mostra acordos medios con esta afirmación e case un 10% móstrase moi en desacordo.\nEn canto ao tema das TAREFAS ESCOLARES, as respostas das AMPAs apuntan a unha tendencia xeral a manter unha carga de tarefas escolares similar á que existe na actualidade pero realizadas, na súa maioría, na aula durante o horario escolar: o 48,4% das AMPAs consideran que as tarefas deberían realizarse na aula, en horario escolar.\nAsí mesmo, un 39,8% mantén un acordo medio con respecto á idea de que as tarefas escolares son demasiadas e deberían reducirse. Inmediatamente detrás desta porcentaxe, un 34,8% está totalmente de acordo con que estas deberían reducirse e un 16,8% están en contra. Por último, ao preguntar se habería que eliminar as tarefas escolares da práctica docente, as posturas maioritarias viran en torno ao desacordo con esta proposta (47,8%), seguido de quen mantén un acordo medio (28,6%) e, finalmente, das opinións que si consideran necesaria a súa eliminación (18%).\nAS ACTIVIDADES QUE REALIZAN AS ANPA\nCase a totalidade das ANPA (96%) participan no consello escolar do centro, pero son moitas menos as que senten que participan en tarefas organizativas fundamentais: na admisión de alumnos (33%), no programa de centro (38%) ou na elección do director/a (39%). En cambio, a participación é máis activa na programación de saídas extraescolares ou nas xornadas de portas abertas (máis do 50%).\nEn relación coas propias familias, o 60% das asociacións ten actividades de mobilización e información, o 40% desenvolven escolas de pais e nais, e o 34% intervén en procesos de mediación en conflitos. A precariedade citada impide na maioría dos casos a posibilidade de establecer axudas económicas, apoio para materiais, facilitación de libros de texto, etc.\nFinalmente, en relación con outras actividades máis abertas, a metade teñen algún tipo de boletín informativo ou de mobilización e un 35% realiza algún tipo de colaboración cos concellos. Unha función moito máis estendida (75%) é a formulación de diversos tipos de reivindicación e peticións de melloras para o centro. Un espazo moi especial destas reivindicacións refírese á queixa dunha cociente profesor-alumno excesivamente elevada ou da insuficiencia no número de docentes de apoio.\nSaber máis no informe completo (DESCARGAR)\nAo redor dunha de cada dúas AMPAs depende do impulso de menos de dez pais e nais e só un 20% contan con máis de vinte integrantes activistas. Oitenta de cada cen desas persoas activistas son nais.\nEste é un dos principais achados da investigación “As ANPA no sistema escolar español: como son, que necesitan e en que cren” presentada hoxe en rolda de prensa polo director global de Negocio Responsable de BBVA, Antoni Ballabriga; o vicepresidente da FAD, Ignacio Calderón; e a directora técnica da FAD, Eulalia Alemany.\nO vicepresidente da Fad, Ignacio Calderón, afirmou que “a familia é un vértice indispensable no triángulo da comunidade educativa. E as AMPAS unha das ferramentas máis eficaces, se non a que máis, para facer real esa capacidade de intervención dos pais e nais sobre a realidade escolar”. Na súa opinión, debemos “habilitar os mecanismos que fagan posible que as familias sintan e exerzan unha maior influencia na vida escolar dos seus fillos. Só desde a colaboración e o entendemento lograremos alcanzar como sociedade unha comunidade educativa sa, proactiva, áxil e preparada para facer fronte aos retos do futuro”.\nPola súa banda, Antoni Ballabriga, director global de Negocio Responsable de BBVA, destacou que “en BBVA queremos ser un motor de oportunidades para as persoas e conseguir un impacto positivo nas súas vidas. E, sen ningunha dúbida, a educación é unha das pancas máis importantes para logralo. Así o entendemos no Banco e por iso o apoio a educación é un eixo nuclear da nosa responsabilidade corporativa”.\nAsí mesmo, Ballabriga destacou a importancia do papel das familias na educación: “A responsabilidade de educar aos nosos fillos é unha tarefa de todos. E moi especialmente das familias. E é que o ámbito familiar é determinante para garantir o éxito do proceso educativo e, por tanto, o progreso das persoas e da sociedade no seu conxunto”.\nO estudo -elaborado a partir dunha enquisa realizada a unha mostra representativa de 161 ANPA que representan a máis de 21.000 familias de toda España- analiza a realidade complexa das ANPA en España. O obxectivo é servir de primeira prospección –non existe practicamente bibliografía respecto diso- acerca das dificultades, retos e forma de funcionamento das Asociacións de Nais e Pais (ANPA), a ferramenta que posibilita que as familias poidan ter un papel relevante na vida escolar.\nEDUCACIÓN EN VALORES, A MATERIA PENDENTE\nNo que se refire á educación en valores, unha maioría de AMPAs recoñece a súa importancia e a necesidade de darlle un maior espazo no sistema educativo, así como que se trata dunha responsabilidade compartida pola comunidade educativa, non unha cuestión que dependa exclusivamente das familias.\nUn 53,4% está moi de acordo con que a educación en valores ten moi pouco espazo no sistema educativo actual e pouco máis dun 8% está totalmente en desacordo con esta afirmación. Un 65% está totalmente en desacordo con que a educación en valores sexa só responsabilidade das familias, fronte a un 6% que apoia completamente esta afirmación.\nOpinións máis divididas atopamos ao preguntar sobre se o tratamento da educación en valores depende fundamentalmente da iniciativa particular do profesorado: un 34% está totalmente de acordo coa afirmación, fronte a un 30% que mostra acordos medios e un 28% que non está en absoluto de acordo.\nCase un 60% está completamente de acordo coa necesidade dunha materia específica de educación en valores; un 11% sostén a opinión contraria.\nÁbrese inscrición para os obradoiros do Entroido 2018Quen ten que facerse cargo de reparacións e mantemento nos centros?


O coronavirus NON está a ser bo para o medio ambiente\nOs efectos do confinamento son positivos a moi curto plazo. En realidade, esta pandemia conlevará varios efectos prexudiciais\nO estado de alarma e as medidas de confinamento supuxeron a restrición do tráfico nas cidades de todo o mundo. Durante estes días publicáronse imaxes por satélite mostrando a redución de emisións contaminantes (NO2) como unha das probas de que o medio ambiente estaríase a favorecer diso.\nCon todo, a situación é máis complexa. Fernando Valladares, director do grupo de Ecoloxía e Cambio Global no Museo Nacional de Ciencias Naturais ( MNCN-CSIC), recoñece efectos positivos a moi curto prazo, explica que ten moito de anécdota e temporalidade. En realidade, esta pandemia conlevará varios efectos prexudiciais:\nEfecto rebote: Cando acabe a crise, as emisións aumentarán (o que se deixou de emitir durante a crise será menor do que logo se emitirá), como xa se viu en crises anteriores.\nFreo á transición a enerxías limpas: O investimento retardouse e mesmo detido.\nO petróleo abaratouse: O cal leva a consumos pouco eficientes. As vendas de vehículos eléctricos saen tamén prexudicadas.\nAs medidas de estímulo económico en China e Estados Unidos están a relaxar a protección ambiental: Sectores moi contaminantes seguirán facendo o de antes e mesmo máis para “recuperar a economía”.\nA investigación científica que non se pode facer en casa detívose, incluída a ambiental e climática.\nAs reunións climáticas canceláronse ata o ano que vén: Glasgow era o anfitrión da COP 26. É moi revelador que non houbese unha alternativa, cando poderían exporse videoconferencias para avanzar algo.\nA pesar diso, Valladares propón unha mensaxe positiva: “Todas os bos sinais que viu a xente, como unha menor contaminación, a añoranza de espazos verdes, etcétera, deberíannos facer ver que se poden conseguir. Para iso hai que apoiar as iniciativas e os políticos que as impulsen”.\nA caída da actividade en transportes, consumo ou empresas durante a crise do coronavirus está a ocasionar un menor uso de combustibles fósiles, os principais emisores de CO2, o principal gas de efecto invernadoiro (GEI) motivado pola actividade humana. Por iso, pódese estimar que este ano as emisións poderían baixar a niveis non observados nas últimas décadas.\nAgora ben, como puntualiza Agustín do Prado, especialista en sistemas agrícolas e emisións de GEI do BC3, non será suficiente para que a atmosfera deixe de experimentar subidas nas concentracións de CO2: “A razón principal é que o CO2 ten unha vida moi larga na atmosfera e, por tanto, acumúlase mesmo se as emisións redúcense ostensiblemente. Sería necesario unha redución incluso algo maior que a deste período e continuada durante as décadas vindeiras”.\nDo Prado explícao nun vídeo utilizando unha bañeira chea de auga como símil. A bañeira sería a atmosfera, a auga o CO2 atmosférico, o chorro da billa as emisións de CO2 e o desaugadoiro a capacidade natural para retirar ese CO2: “A revolución industrial abriu de forma moi rápida e drástica esta billa. Para estabilizar a concentración de CO2 na atmosfera necesitamos pechar a billa. Isto requirirá unha transición rápida a enerxías renovables e un menor consumo de enerxía”.


A Milagrosa xa ten a súa praza no Provincial cadete – Lider Fútbol\nInicio » Cadete » A Milagrosa xa ten a súa praza no Provincial cadete\nA Milagrosa xa ten a súa praza no Provincial cadete\nA Residencia B comprime a Liga\nRESIDENCIA B 2 – LOURENZÁ 1\nA falta de tres xornadas para finalizar a primeira fase do Grupo Norte cadete, tan só a Milagrosa ten asegurada a súa presenza no Provincial. As outras tres prazas póñense a lume vivo trala vitoria da Residencia B ante o Lourenzá.\nNa Cheda ao descanso chegouse co cero a cero inicial, pero na segunda parte Brais Mesa inaugurou o marcador ao transformar un libre indirecto dentro da área moi protestado polos laurentinos.\nA partir de aí o Lourenzá buscou o empate e tras algunha ocasión, Aarón selou o un a un tras unha falta.\nCon todo por decidir os dous equipos buscaron o gol da vitoria nos minutos finais, nos que a Residencia B estivo máis certeira e quedouse cos tres puntos en xogo ao rematar Miguel un saque de esquina nunha das últimas accións do encontro.\nO Lourenzá recibirá a próxima xornada ao líder, a Milagrosa, xa clasificada, mentres que a Residencia B visitará A Marosa para medirse co Porto de Burela.\nO Viveiro B tivo un plus nos infantis\nVIVEIRO B 4 – SAN CIPRIÁN 0\nO Viveiro B impúxose ao San Ciprián nun partido con dúas partes distintas. A primeira disputouse de poder a poder e ao descanso chegouse co cero a cero inicial pese a que os dous equipos dispuxeron dun par de ocasións claras. Xa na segunda metade, a entrada dos xogadores infantís no campo deulle un plus ao Viveiro, polo que desnivelou o partido e o marcador ao seu favor.\nO Castro segue metendo presión\nCASTRO 4 – VILLALBÉS B 1\nSegunda vitoria consecutiva dun Castro que segue metendo presión aos seus rivais por un posto entre os catro primeiros clasificados, o que lles daría unha praza no Provincial cadete. Ante o Rácing Villalbés B os de Raúl Morán aproveitaron a súa superioridade física para desnivelar o marcador co cero a dous ao descanso antes de empezar a pensar nas próximas citas ante Polvorín B, Viveiro B e Ribadeo, conxuntos ante os que se xogará unha praza no Provincial cadete.\nUn líder de dez acaricia o título zonal e asegura o Provincial cadete\nMILAGROSA 10 – XOVE LAGO\nGolpe de autoridade de unha Milagrosa que xa está clasificada para o Provincial cadete e que será campioa zonal a próxima xornada de sumar os tres puntos ante o Lourenzá.\nOnte os de Madriles recibiron a un Xove Lago que chegaba dende o segundo posto, pero aos de Jose Iravedra nada lles saíu ben en Frigsa.\nAos dez minutos Bruno tívose que retirar lesionado, pero antes a Milagrosa xa dispuxera dalgunha ocasión clara que Iker, o mellor dos mariñaos, detivo.\nIago Buján fixo o un a cero e Nair o segundo en pleno monólogo local tras unha acción de estratexia que saíu á perfección. A partir de aí a Milagrosa non concedeu opción ante un Xove Lago que se diluíu ao seu paso por Frigsa.\nO Foz foi imparable a balón parado\nFOZ 8 – PORTO BURELA 0\nO Foz impúxose con autoridade ao Porto de Burela nun encontro no que os de Asier fixeron cinco dos oito goles a balón parado.\nDende o inicio o Foz foi máis intenso e tivo o control do encontro, Marcou pronto e levou o marcador ata o cinco a cero ao descanso. Na segunda parte mantiveron unha liña constante coa que selaron o oito a cero final no mellor encontro do Foz no que vai de tempada.\nO Ribadeo asaltou o segundo posto\nRIBADEO 5 – POLVORÍN B 1\nO Ribadeo asaltou o segundo posto e está a un paso de selar a súa presenza no Provincial cadete tras impoñerse ao Polvorín B nun partido con máis goles que fútbol.\nAo descanso chegouse cun axustado un a cero tralo gol de Kei. O Ribadeo foi mellor nesta primeira parte, pero na segunda os visitantes deron un paso á fronte malia que o global foi de catro a un para o Ribadeo.


Vigo reforza os campamentos de verán con 300 prazas - VigoÉ\nO alcalde Abel Caballero tamén deu conta da reapertura de 141 parques infantís que se van desinfectar a diario para garantir "a máis rigurosa protección covid"\nO Concello de Vigo anunciou este xoves a posta en marcha do Campus deportivo VIDE para nenos e nenas de entre 6 e 14 anos. Son 300 prazas que se organizan en tres quendas diferentes: Travesas I (do 28 de xuño ao 2 de xullo no Complexo Deportivo de As Travesas); Travesas II (do 5 ao 9 de xullo) e Samil (do 12 ao 16 de xullo, nas instalacións deportivas de Samil). A xornada é de 9,00 a 14,00 h (con recepción desde as 08,30h) e o prezo é de 45 euros. A inscrición será telefónica no 986247104 a partir do martes 1 de xuño.\nO total de prazas de campamento municipais convocadas para este verán é de 2.688 ás que se sumarán outras 100 da Concellería de Benestar Social. Nestes momentos, está aberto ata o 4 de xuño o período de solicitude das 2.388 vacantes organizadas desde Xuventude.\nNa habitual rolda de prensa, o alcalde Abel Caballero tamén deu conta da reapertura de 141 parques infantís que se van desinfectar a diario para garantir «a máis rigurosa protección covid».\nTags: Abel Caballerocampamento de veranoVide


A Luz de Rosalía ilumina xa as zonas máis transitadas do concello | Concello de Ames\nEsta aqui: Inicio » Actualidad » A Luz de Rosalía ilumina xa as zonas máis transitadas do concello\nA Luz de Rosalía ilumina xa as zonas máis transitadas do concello\nDesde o pasado domingo, os versos de Rosalía de Castro pódense ler nos farois das rúas máis transitadas do Concello de Ames. A acción responde ao programa “A luz de Rosalía”, unha intervención poética deseñada polo Servizo de Normalización Lingüística en colaboración cos equipos de Dinamización da Lingua Galega dos centros educativos de infantil e primaria do concello que, un ano máis, xuntan esforzos para celebrar o aniversario da poeta da Maía espallando o seu pensamento e a súa obra con traballos realizados pola rapazada amesá. A veciñanza poderá gozar desta exposición urbana até o día 7 de marzo.\n“O seu compromiso e a luz de Rosalía seguen sendo imprescindibles hoxe e sempre para avanzarmos como pobo”, manifesta a concelleira de Normalización Lingüística, Escarlata Pampín. Rosalía como luz, como faro, como guía de actitude e de pensamento. Nesta ocasión o soporte para espallar as verbas de Rosalía serán os farois das zonas máis transitadas de Bertamiráns e do Milladoiro. De aí, “A luz de Rosalía”, o nome co que se denomina a campaña.\nO alumnado de infantil e primaria do concello, escribiu e pintou estas lonas poéticas sobre os PVC que previamente entregou nos centros educativos o Servizo de Normalización Lingüística. A rapazada abeirou aos versos da poeta ríos, flores, paxaros, arbores, casiñas e campanarios, provocando que cada unha dos traballos amose a creatividade da que fan gala os nenos e as nenas de Ames. En cada lona sinálase ademais a aula que o realizou e o colexio ao que pertence.\nParticipan no proxecto o CEIP Agro do Muíño, os CEIP de A Maía, Barouta e Ventín, a Escola Infantil do Milladoiro e as escolas unitarias de Covas e da Tarroeira. A exposición urbana estará definitivamente instalada o día 22 de febreiro e alongarase até o 7 de marzo.\n“Os obxectivos centrais desta intervención son revitalizar o pensamento, a figura e a obra de Rosalía de Castro, pór en valor o vínculo da escritora co concello e achegar referentes públicos que contribúan a recoñecer a nosa lingua como expresión xenuína das galegas e galegos”, manifesta a concelleira de Normalización Lingüística, Escarlata Pampín.\nRedes de colaboración cos centros de ensino\n“Ademais -engade Pampín- con esta acción afianzase o obxectivo de establecer redes de colaboración entre e cos centros de ensino do concello ao tempo que se socializa o traballo da comunidade educativa amesá e se sensibiliza sobre o respecto e o coidado do noso patrimonio natural e cultural.\nO Servizo de Normalización Lingüística e os equipos de Dinamización da Lingua Galega dos centros educativos de infantil e primaria do concello levan varios anos abordando accións que axuden a afianzar o coñecemento dos rapaces e rapazas da figura obra e pensamento de Rosalía de Castro desde as idades máis temperas. E que, ao mesmo tempo, sirvan para facer presente a figura da poetisa entre a cidadanía amesá. Aínda se poden ver e parques e xardíns, as lousas cos versos rosalianos que pintou a rapazada anos atrás. Tamén tiveron moita repercusión os cartaces que pegaron nos portais e os traballos que amosaron nos escaparates a través da campaña “As fiestras de Rosalía”.


Autores - Gracián, Ánxela\nNace en San Paio de Arcos (Castroverde) o 1 de marzo de 1968. Licenciada en filoloxía galego-portuguesa pola Universidade de Santiago de Compostela, escritora, tradutora, editora, crítica literaria e dinamizadora cultural.\nEn 2004 comezou a traballar en Sotelo Blanco Edicións. Tamén foi vicepresidenta da Asociación Galega de Literatura Infantil e Xuvenil (Gálix), coordinando actividades como o Club de Lectura “Gálix tendendo redes”, que trazou unha panóramica sobre a literatura xuvenil.\nUn día, hai xa uns cantos anos, os meus ollos ávidos de coñecemento viaxaron ao Sur da China, ata ese pequeno territorio habitado pola etnia zhuang, nas beiras do río Li. A guía turística ofreceunos unha visita aos arrozais para coñecer o modo de vida do campesiñado. Nunha das aldeas un home octoxenario, que ben podería terse chamado Wei Su, movido talvez pola necesidade de gañar uns cantos yuans, ou non, nunca o saberei, colleume da man con amabilidade e levoume a visitar a súa precaria vivenda. Sobre a súa cama de ladrillo, colgada dunhas cordas, estaba un cadaleito de madeira decorada no que, segundo me dixo, desexaba ser soterrado nunhas exequias dignas. Os nosos ollos encontráronse e a súa mirada fonda de ser de terra guioume todos estes anos de documentación e busca para poder contar a “súa historia”.\nAdemais de viaxar e escribir libros para rapazas e rapaces cando o tempo libre mo permite, traballo na Xunta de Galicia, como tradutora, profesión que tamén me apaixona, sobre todo cando o texto a traducir é literario e a arte de vertelo á miña lingua se converte nunha gran lección de literatura.


19:11 do 19 de agosto de 2021\nDin que unha muller foi debullando unha historia tras outra durante mil noites, e, ao final non só salvou a súa vida, senón tamén moitas máis. Nunca saberemos cantas morreron antes, o libro menciona os asasinatos sen moito espavento; tampouco hai constancia de que o asasino fose axustizado...\nPor riba disque foron felices e comeron perdices.\nMil anos despois, aquelas historias que ensarillaron o camiño da morte séguense narrando.\nNo medio de fantasía, tesouros e aventuras esquecemos que quen contaba aqueles contos tiña que estar aterrada por dentro. Imaxinade por un momento o que se pode sentir ao saber que a túa vida depende do antollo de quen pensa que só por seres muller debes baixar a mirada, velar sentires e pensares e centráreste só naquilo que o faga feliz a el .\nMesmo cando esas cousas supoñen esconder baixo mil capas de opresión a túa esencia. Pisar sen facer ruído, vestir sen chamar a atención, deixar a intelixencia en pausa, a dor en silencio e o ventre para parir con sufrimento. Pensando en tantas Sherezades que estes días anovan o contrato co medo e a inseguridade, o amargor atéigame a boca.\nOutra vez, alguén decide por elas.\nOs que un día chegaron coa bandeira de salvadores, aqueles que traían a verdade absoluta, marcharon sen salvar máis ca o seu. Agora chegan outros.\nE a elas, ás que manteñen a vida acesa pese á fame, ao medo, á violencia e á dor, quen as escoita?\nPoderán as palabras ser escudo ou isto só é outro conto de horrible final que se contará velado.\nhistoria muller violencia opresión Sole Felloza\nIrse, tal vez fuxir


Despreocupación do PP pola saúde dos baioneses/as - Novas - Bloque Nacionalista Galego - Baiona - BNG - Bloque Nacionalista Galego\nDespreocupación do PP pola saúde dos baioneses/as\nBNG de Baiona 07 xul. 2016 - 21:00\nA instancias do Grupo Municipal do Bloque Nacionalista Galego - Asembleas Abertas, mediante a presentación de cadansúas mocións, debatíuse no Pleno Municipal de Baiona dúas cuestións de significativa relevancia sanitaria, para o Goberno Local desatendeu as peticións.\nA primeira das mocións solicitaba que non se autorizase o uso de herbicidas con glifosato en todo tipo de lugares públicos e substituilos por métodos naturais, mecánicos e/ou biolóxicos non contaminantes, iniciando ademáis unha campaña divulgativa a todos os colectivos e entidades do concello. Así mesmo este acordo debería dárselle traslado tanto á Xunta de Galiza como á Deputación de Pontevedra, instándolles a non empregar glifosato no tratamento dos cómaros da rede viaria.\nO glifosato é un herbicida que elimina toda a vexetación coa que contacta, contamina os acuíferos é tóxico para a fauna acuática e os insectos polinizadores e esparéxese sen control polo subsolo. Tamén ten efectos nocivos para a saúde, existindo estudos cientificos que relacionan o seu uso con afeccións e enfermidades.\nPor contra, as rozas mecánicas ou manuais son máis respectuosas co medio ambiente, sendo selectivas na súa correcta aplicación.\nTodas estas advetencias foron contestadas polo Partido Popular cun simple "si a UE non as prohibe nós non sabemos si é tóxico ou non", demostrando falta de iniciativa, seguidismo e despreocupación polas consecuencias aos baioneses e baionesas.\nEn relación ao reforzo sanitario, o BNG-AA solicitou nunha segunda moción que se instase á Consellería de Sanidade da Xunta de Galiza e ao SERGAS á substitución do persoal médico e técnico de radioloxía, fisioterapia, psiquiatría e psicoloxía durante o período vacacional do persoal no Servizo de Atención Primaria da Xunqueira.\nNa época estival este servizo vese notablemente mermado por mor das vacacións de determinado persoal médico ou técnico, chegando incluso ao peche dalgunhas consultas por no dispor de profesionais que as atendan, conlevando atrasos nas consultas, desprazamentos a Vigo e aumentos nas listaxes de agarda.\nNovamente o Partido Popular desoiu as demandas dos nacionalistas, argumentando que no Verán prodúcese menos demanda e ate "morre menos xente". Con tan fascinantes argumentos teñen a palabra os baioneses e baionesas que fan uso yabitual do sistema sanitario público no Centro de Atención Primaria da Xunqueira.\nOs concelleiros do BNG non asisten á electoralista festa dos maiores\nO BNG reclama un mantemento integral dos parques infantís


"Hoxe xa ninguén pon en dúbida que a nosa historia en época pleistocena, seguiu as liñas do acaecido no noso ámbito"\n"Hoxe xa ninguén pon en dúbida que ...\nJosé César Llana, profesor titor do Centro Asociado, durante o ciclo de "Novas formas de entender a Cultura".\nOnte luns 24 de febreiro, celebrouse a segunda sesión do ciclo "Novas formas de entender a Cultura", sesión a cargo de José César Llana Rodríguez, profesor titor do Centro Asociado UNED A Coruña.\nA súa presentación que levaba o título: "Historia da investigación do Paleolíto en Galicia", suscitou grande interese á vista do numeroso aforamento congregado no salón de actos, por iso non quixemos deixar pasar a oportunidade de que nos falara do tema.\n"A investigación en Paleolítico en Galicia veuse producindo con sorprendente atraso con respecto ao noso ámbito. E iso malia que José Villaamil e Castro publica os seus traballos para este período en torno a 1870.\nCento corenta anos despois, cando os equipos de Ramón Fábregas, Arturo de Lombera e Pedro Rodríguez en Lugo, e o de Eduardo Médez Quintas en Pontevedra, conseguiron documentar a secuencia da ocupación pleistocena de Galicia, é un bo momento para recordar o longo camiño recorrido.\nEn efecto, o ambiente intelectual no NW non era o lugar máis axeitado para formularse traballos como os publicados por Villaamil e Castro. Xa fose polas dificultades para asumir unhas cronoloxías que se afastaban considerablemente das propostas polos que seguían ao pé da letra as referencias temporais contidas na Biblia, arrastrando a antigüidade do ser humano a un pasado remoto difícil de fixar; de feito, aínda hoxe segue retrocedendo. Xa fose porque o interese dos que traballaban na construción da historia desta terra puxeran o límite do seu interese na chegada daqueles aos cales en definitiva nos debiamos, ou sexa, os celtas, carecendo de relevancia toda "pegada anterior" como escribiría Manuel Murguía. E, naturalmente, falar de home do paleolítico era arriscarse a ter que pronunciarse sobre a evolución, cuestión seria neste anaco da vella pel de touro, mesmo entrado o século XX.\nPor todo iso, as publicacións de Villaamil e Castro en 1870 e 1873 nas que se reflexiona acerca da problemática do estudo do poboamento de Galicia en tempos paleolíticos, se manexan conceptos da disciplina na época e demostra coñecer a Prehistoria europea, non encontrarán eco no seu tempo. Nin entón, nin nos cincuenta anos seguintes en números redondos. De feito debemos esperar á década dos vinte do século pasado para que o Paleolítico apareza de novo na historiografía galega. E farao dende dúas formulacións principais con consecuencias ben distintas.\nPor unha parte en 1922 é invitado pola Universidade de Santiago de Compostela a impartir un curso de Prehistoria Española e Especialmente Gallega, con motivo da creación da Facultade de Filosofía e Letras (sección de Historia). Obermaier, flamante primeiro ocupante da Cátedra de Historia Primitiva do Home da Universidade de Madrid, dedicou cinco semanas a coñecer directamente a realidade da disciplina no Noroeste. Froito diso foron o curso mencionado e a publicación da primeira síntese da Prehistoria de Galicia. Nela encontramos referencias aos traballos de Villaamil, desmarcándose da tónica xeral observada nas décadas anteriores, e insiste no erro de pensar que Galicia non tivese un poboamento no Plistoceno, debéndose o seu descoñecemento á falta de investigacións.\nPero a senda que suxire Obermaier, mutatis mutandis a que apuntaba Villaamil, non terá quen a transite nunhas décadas. Iso débese a que en 1924 dous pais Xesuítas, Afonso dá Cruz e Alphonse Luissier, encontran na costa da Guarda un conxunto de materiais que adscriben inicialmente ao Paleolítico. Ambos os dous, xunto co pai Eugénio Jalhay, profesores no colexio que a Compañía tiña en Camposancos, formáranse nos círculos que viñan traballando o paleolítico en Lisboa. A súa formación e a problemática específica duns materiais sen contexto polo xeral, acabarán desembocando co tempo na proposta dunha secuencia local diferenciada da xa por entón ben coñecida para o resto da Península.\nPoucos investigadores souberon ver as consecuencias e contradicións que iso supoñía. Entre os que o percibiron está Florentino López Cuevillas, prehistoriador non especialmente dedicado ao estudo do Paleolítico, que soubo ver que o particular secuencia proposto para o Paleolítico superior en Galicia levaba consigo admitir que esta terra tería permanecido habitada por un tipo humano anterior ao Homo neanderthalensis que tería permanecido á marxe do acontecido no resto da Península.\nChegouse a mediados do século XX coa documentación en Galicia de tecnocomplexos conformados na súa maioría por ferramenta lítica pesada (bifaces, picos, etc.) e procedentes de achados en superficie case exclusivamente; inferíndose diso que tales conxuntos líticos representan a totalidade da secuencia ocupacional pleistocena local. Ausencia de ferramenta lítica lamimar ou sobre lascas explicada pola escaseza de materias primas axeitadas. En consecuencia no Noroeste o Paleolítico superior tería sido substituído por unha prolongación de tecnocomplexos de raíz inferopaleolítica, que non confluirían coa secuencia de europea ata o Mesolítico. Unha proposta aparentemente sancionada por investigadores como Henri Breuil ou Georges Zbyszewski.\nA escavación en 1963 nas gándaras de budiño de emiliano aguirre, xunto con Desmond Collins e Karl W. Butzer, supuxo a primeira intervención moderna no Paleolítico galego. O desencadeante desta foran os traballos de Henri Nonn, descubridor do depósito pontevedrés, que abrira expectativas favorables á oportunidade dunha investigación en Galicia para correlacionar os máis diversos tipos de formacións pleistocenas: terrazas mariñas, depósitos coluvial, terrazas fluviais, etc.\nNon obstante, e malia os avances que estes traballos supuxeron: documentación dunha ocupación achelense, estudo polínico, estudo estratigráfico do depósito e encadre na secuencia rexional, etc... os resultados obtidos parecían apoiar a idea dunha terra poboada por xentes retardatarias. En efecto, as dificultades na lectura das industria lítica, o seu parecido cos conxuntos camposanquienses, languedocienses ou asturienses, que na tradición historiográfica ao norte do Miño proposta por Breuil e Zbyszewski substituían ao Musteriense e ao Paleolítico superior, sumado ao desconcerto provocado por un inapropiado intento de datación por radiocarbono, levaron a confirmar a inclusión do Noroeste entre os pobos celtas, e por iso especialmente conservadores (sic.).\nAs posteriores intervencións de Julio Vidal Encinas, a principios da década dos oitenta do século XX, se ben confirmaron a presenza dun nivel achelense e posiblemente doutro musteriense, non lograron despexar as dúbidas que sobrevoaban sobre o carácter do Paleolítico galego.\nMalia iso, os traballos de Aguirre en Budiño deron o definitivo sinal de saída para o estudo do Paleolítico en Galicia.\nNovos investigadores, cunha cada vez maior presencia entre eles de individuos con formación específica en Prehistoria, irán dando a coñecer depósitos de Paleolítico inferior en Lugo e, sobre todo, en Pontevedra e Ourense, provincias estas onde se concentrou a prospección por parte dos investigadores galegos. Entre estes, cabe citar a Vicente Rodríguez Gracia, Jaime Garrido Rodríguez, Eliseo Alonso, Xosé María Álvarez Blázquez, Pedro Díaz Álvarez, Silvino Díaz Paz, Antonio Fernández, Manuel Fernández Costas e, especialmente, pola súa traxectoria na Prehistoria, a José Manuel Vázquez Varela e a Julio Manuel Vidal Encinas. Entre os depósitos e coleccións coñecidos grazas a eles encóntranse A Piteira, Toén, Pazos, As Eiroas e ou Marco de Venda Nova, todos eles en Ourense; en Pontevedra, á parte As Gándaras de Budiño, podemos citar a estación de Portavedra ou as coleccións Eliseo Alonso ou a Pelayo Fernández; en Lugo, o depósito de referencia é Louselas o cal, por certo, foi inventariado por José Manuel González e Fernández-Valles e debe o seu primeiro estudo a José Adolfo Rodríguez Asensio, ambos os dous investigadores asturianos.\nNovas xentes con mellor formación e cada vez máis experimentadas que acabarán rompendo, en aproximadamente unha década e media despois da intervención de Aguirre nas Gándaras.\nAsí, aínda cando se manteñen rancias inercias de periferia, tradicionalismo, etc... abandónase a pretensión de explicar a totalidade da secuencia sobre a base do coñecido ata o momento e, en consecuencia, tómase conciencia do baleiro na investigación de que adoece a Prehistoria antiga de Galicia. Era ese un paso imprescindible para deseñar novas liñas de traballo e, en coherencia cos novos presupostos, o Achelense e, con menos seguridade, o Musteriense son dados por documentados en Galicia.\nEn 1970 o Instituto de Estudos Galegos "Padre Sarmiento" organizou unha exposición en Santiago de Compostela en homenaxe a Federico Maciñeira Pardo de Lama. Nela presentáronse as coleccións de útiles líticos do Paleolítico superior procedentes de depósitos lucenses. Unha absoluta novidade no panorama da Prehistoria do Noroeste, froito das prospeccións levadas a cabo por José Ramil Soneira nos municipios de Vilalba, Xermade e Muras.\nMeritorio labor que lle será recoñecido en 1971 coa concesión, pola Real Academia Galega, do premio Federico Maciñeira.\nDefinitivamente quedara aberto o camiño ao coñecemento do poboamento plistoceno de Galicia. Ruptura coas vellas concepcións historiográficas, aplicación dunha investigación arqueolóxica sistemática aplicada á busca e estudo de depósitos ao aire libre. Traballos que, en diante, compartirá cos profesores Carlos Alonso del Real e José Manuel Vázquez Varela.\nDisipada a dúbida sobre a presenza de Paleolítico superior en Galicia, os problemas vanse centrar agora nas específicas características dunha realidade conformada por depósitos ao aire libre con secuencia estratigráfica edáfica, ausencia de restos óseos e dominio de minerais do grupo do cuarzo distintos ao sílex entre as materias primas líticas utilizadas. Cuestións que haberían de ocupar os investigadores durante un tempo.\nPena Grande, Vidal I, Pena Grande de Férvedes ou Dúas Nenas son algúns deses primeiros depósitos ao aire libre con industrias ás que se recoñece a súa relación coas fases máis avanzadas do Madaleniano Cantábrico ou cos complexos industriais adscritos ao Aziliense nesa rexión.\nAnos antes, producírase un descubrimento cuxa transcendencia pasou desapercibida. En efecto, en 1965, Manuel Vázquez Seijas publica un estudo sobre fauna e outros materiais óseos procedentes dun achado casual nunha cova lucense. Tratábase da cova da Valiña, en Castroverde, localizada no transcurso da explotación do afloramento calcario para o abastecemento dunha calera. Os ósos chamaron a atención do propietario da cova, Darío Trasorras, quen demostrou o seu alto espírito cívico ao poñer o feito en coñecemento do Museo Provincial de Lugo, institución que custodia os materiais en óso entón recuperados; as evidencias líticas pasaran totalmente desapercibidas.\nVázquez Seijas non realizou proposta ningunha de adscrición crono-cultural para os materiais estudados, pero se concluíu que se estaba ante un depósito arqueolóxico de grande antigüidade. Ademais, hai que engadir que hai tres hazagayas entre os obxectos en óso procedentes da Valiña, non identificadas como tales pero se incluídas algunha delas entre as ilustracións do artigo de 1965. Cabería esperar que con iso se espertaría a curiosidade dos prehistoriadores interesados polo Paleolítico, pero tal cousa non aconteceu ata dúas décadas despois, malia as chamadas de atención que ao respecto deron nos anos setenta de século pasado Fernando Acuña Castroviejo e Felipe Arias Vilas.\nA década dos oitenta do século XX coñece a consolidación dos traballos. En 1983 José Ramil Soneira e José Manuel Vázquez Varela dan a coñecer o primeiro colgante do paleolítico, realizado sobre material lítico, procedente do abrigo de Férvedes II (Xermade, Lugo) e con paralelos no pezas madalenianos do Cantábrico.\nNa segunda metade desta mesma década, realízanse campañas de prospección no curso do río Arnela e vales de Val do Inferno (Abadín, Lugo) baixo a dirección de José Ramil Soneira e coa participación de María Luisa Pérez Rodríguez, Eduardo Ramil Rego e nós mesmos. De entre os depósitos documentados realizouse unha campaña de escavación arqueolóxica nun deles, Xestido III, afectado por unha extracción de gravas.\nA medida que aumentaba o número de depósitos de época Paleolítica ou Epipaleolítica os prehistoriadores íanse familiarizando coa lectura de útiles elaborados en materias primas distintas ao sílex, afondaban na análise das estratigrafías, etc., pero seguían tendo ante eles o problema da situación cronolóxica dos horizontes con restos arqueolóxicos. A solución encontrada foi o resultado da feliz coincidencia de investigadores en disciplinas diferentes pero con intereses parcialmente coincidentes, especialmente debemos citar Antonio Martínez Cortizas, Pablo Ramil Rego, Rosa Villar Quinteiro, Carlos Fernández Rodríguez, Carmen Moares Domínguez e o autor deste texto. Iso fixo posible a reconstrución da secuencia cronoedáfica rexional na que situar a estratigrafía de cada un dos depósitos, á vez que nos permitía coñecer con detalle a evolución paleoambiental e nos achegaba por primeira vez luz sobre a cronoloxía, polo menos relativa, dos distintos xacementos.\nPola súa banda, a escavación da cova da Valiña levou á súa confirmación como depósito arqueolóxico, contendo unha ocupación dos inicios do Paleolítico superior datada ca. 32.000 BP. Ademais, ao terse conservado aquí o material óseo, este depósito achegou no seu momento información do maior interese non só en canto á economía dos seus habitantes senón tamén no tocante á caracterización do medio na época.\nParalelamente, no Sur de Galicia, outros equipos traballaban por desenmarañar o complexo mundo das industrias líticas englobadas baixo a denominación de Camposanquiense. Especialmente relevantes resultaron os traballos de Julio Vidal Encinas e, especialmente, de Juan Cano Pan.\nE chegamos aos equipos activos a día de hoxe. Volvendo ao inicio, hoxe xa ninguén pon en dúbida que a nosa historia en época pleistocena seguiu as liñas do acaecido no noso ámbito. Que a afastada chegada do Homo a Galicia é cada día mellor coñecida grazas aos traballos de prehistoriadores como Eduardo Méndez Quintas; ou que a través do traballo de Ramón Fábregas, Arturo de Lombera e Pedro Rodríguez a secuencia do Paleolítico superior está xa documentada e que as xentes deses períodos nos deixaron probas de arte moble lítica, óseo e malacológico, e de arte parietal, como era de esperar pero como tivemos que esperar ata agora.\nFelicitémonos porque os nosos investigadores foron capaces de documentalo.\nDefinitivamente, parafraseando a Carlos Alonso del Real e Ramos, hoxe sabemos que o Paleolítico en Galicia é moito e non malo".\nTexto: José César Llana Rodríguez\nWeb da actividade.\nII Feira de Emprego\nComezan os exames de xuño\nAVISO: Peche do Centro 17 de Maio\nO vindeiro luns 20 comezan os exámenes\n“<<Isto é o meu>>, pensei. Aos poucos días xa tiña formalizada a matrícula de tódalas materias de primeiro sen saber moi ben o rendemento que podería dar”\n“Non me imaxinaba outra vez nunha Universidade onde ter que asistir a clase todos os días, principalmente pola incompatibilidade de horarios. Buscaba algo que me ofrecese un traballo máis autónomo e por iso decidinme pola UNED”\n“Un estudante da UNED e sobre todo aquel que non dispón de titorías no seu lugar de residencia, dáse conta do valor que ten o estudar e o sacrificio que debe realizar xunto coa familia, alicerce fundamental”\n“O máis satisfactorio foi que a medida que pasaron os anos adapteime moito mellor ás esixencias propias que require estudar a distancia”\n“O duro camiño pasou por aprender a manexar o computador, o Word, Internet… sempre algún escollo que sortear, pero sempre avanzando á vez o estudo e a vida.”\nConvocatoria prazas de profesor tutor curso 2019/2020+info\nCUID: Calendario exames orais 2019+info\nConvocatorias de Bolsas do Centro Asociado+info


Reparación valvular sen cirurxía | Consumer\nReparación valvular sen cirurxía\nA posibilidade de aplicar técnicas a través da pel paira a reparación de válvulas cardíacas xa é una realidade\nA maior esperanza de vida, con envellecemento progresivo da poboación, fai que as lesións en válvulas cardíacas sexan un problema cada vez máis frecuente. A posibilidade de aplicar técnicas a través da pel, de forma percutánea, na reparación ou substitución de válvulas cardíacas é xa un feito. Tanto, que os expertos vaticinan una revolución da cardiología intervencionista, mesmo na abordaxe das lesións valvulares máis complexas.\nCada vez máis frecuente\nO progresivo envellecemento da poboación levou a un incremento de prevalencia das enfermidades dexenerativas valvulares, que aparecen por desgaste e calcificación. A máis frecuente é a estenosis aórtica calcificada do ancián, aínda que a insuficiencia da válvula mitral tamén é habitual. Até fai uns 30 anos, as afeccións reumáticas eran a causa máis importante de enfermidade valvular. A melloría das condicións hixiénico-sanitarias e a universalización do tratamento antibiótico paira as infeccións faringe-amigdalares producidas por estreptococo, fixo diminuír de forma excepcional este tipo de afeccións valvulares reumáticas.\nA estenosis aórtica é un estrechamiento da válvula aórtica do corazón, una estrutura membranosa con tres valvas que controlan a dirección e o fluxo do sangue. Esta válvula está localizada á saída do ventrículo esquerdo, xusto antes do inicio da aorta, arteria que transporta o sangue do corazón a todo o organismo. As causas principais da estenosis aórtica poden ser por defecto de nacemento na válvula (cun menor número de valvas) ou ben una calcificación progresiva producida pola idade.\nAs causas principais da estenosis aórtica poden ser por defecto de nacemento na válvula ou por calcificación progresiva producida pola idadeO estrechamiento da estrutura provoca una progresiva obstrución do fluxo sanguíneo a través do orificio valvular. A estenosis aórtica non sempre produce síntomas e a calcificación pode irse producindo de forma progresiva ao longo dos anos. Cando o orificio valvular aféctase de forma importante aparecen os primeiros síntomas: dificultade respiratoria ao esforzo, desmaios co exercicio e dor no peito. Uno dos datos máis relevantes que suxiren a posibilidade dunha lesión valvular é a auscultación dun sopro cardíaco; cando a lesión ten certo protagonismo, o sopro é intenso e facilmente identificable.\nA ecocardiografía é a ferramenta máis útil paira confirmar a sospeita de lesión valvular e achega una valiosa información sobre o grao de severidade. Cando a lesión é importante e condiciona a aparición de síntomas pode ser necesario a substitución da válvula e a técnica de elección adoita ser a cirurxía convencional. A válvula deteriorada se substituye por unha nova que pode ser mecánica ou biolóxica. As próteses mecánicas son as máis durables e poden ter una vida útil de entre 20 e 40 anos. Con todo, requiren tratamento anticoagulante paira evitar a formación de trombos na prótese.\nAs válvulas biolóxicas proveñen de tecidos animais (una das máis utilizadas é a de pericardio bovino). Este tipo de válvula non require tratamento anticoagulante a longo prazo, aínda que teñen a desvantaxe de que a súa deterioración é máis rápido e necesitan ser substituídas nun período limitado de tempo. A estenosis aórtica non pode ser previda, aínda que o manter cifras correctas de tensión arterial e de colesterol pode atrasar a súa aparición e a súa progresión.\nIr á páxina anterior: « Reparación percutánea\naórtica cirurxía reparación válvula valvular


Vacinación - GALICIAXA\nHoxe para comezar o ano imos falar dun tema moi manido e cheo de imprecisións intencionadas por certos grupos (que moitas veces veñen por grupos conspiranoicos e pseudocientiíficos) e ese tema son as vacinas, e así imos falar de elas dende o enfoque veterinario e no mundo das mascotas.\nAs vacinas son un piar básico na erradicación de enfermidades, dende que se descubriu a vacina da varíola a finais de 1700 (co cal non podemos dicir que é algo moderno nin testeado) e dende enton hai outras enfermidades que foron erradicadas ou cando mínimo reducidas a mínima expresión , como a polio…\nE o mesmo ocorreu con enfermidades animais como a rabia… pero nestes últimos anos internet , que moitas veces non ten control do que se publica , comezou a espallar mentiras e información sesgadas e cousas que non se sabe moi ben de onde veñen… Estamos vendo que as taxas de vacinación dos animais baixaron e incluso vemos camadas que veñen a clínica sen desparasitar nin vacinar… e ahí veñen os problemas.\nAs vacinas , a mellor comparación que podemos facela seria que ensinan (mediante diversos mecanismos en función da vacina e dó patóxeno) ensinan o nosos sistema inmune cales son os patóxenos dos que deben defenderse, e cando o patóxeno apareza en el, fai que o corpo e o noso sistema inmune. E iso estámolo vendo no caso desta última vaga da Covid, na que a pesares de ter uns números de contaxios enormes, temos ,menor taxa de ingresos, e isto é a causa da vacinación. E do mesmo xeito a vacina non impede que nos infectemos (si, reducen o risco de infección pero se non temos os coidados debidos, infectaremonos igual), a diferenza está que o dano que nos causen sexa moito menor, do mesmo xeito que un chaleco antibalas evita que morramos dun disparo no peito pero non evita que se rompan rompan as costelas no proceso.\nEsto mesmo ocorre cas vacinas animais e por iso é fundamental a boa xestión das pautas de vacinación.\nPrimeiro: as vacinas son medicamentos veterinarios de prescrición e aplicación veterinaria , e teñen que cumprir unha estricta cades de frío, co cal as vacinas non poden ser vendidas nin aplicadas por particulares (cousa que vemos e sempre estan asociadas a súa ineficiencia).\nSegundo: Os programas de vacinación teñen unhas pautas de aplicación (tempo entre doses, tipo de vacina) dadas pola experimentación do laboratorio e os resultados dos mesmos.\nTerceiro: As pautas de vacinación deben vir acompañadas de unha exploración do estado xeral do animal e deben ir acompañadas de un programa de control de parásitos (que tamén só ó pode prescribir un veterinario). Ademais a desparasitación é fundamental no cachorro, xa que vemos que moitas veces acoden cachorros a vacinar e teñen cargas parasitarias moi elevadas, eses mesmos parásitos danan as suas paredes intestinais e diminúen as súas suas defensas facéndoos susceptibles a contraer enfermidades como a parvovirose. E as vacinacións deben repetirse cunha base fixa en animais adultos para manter a inmunidade o longo da vida das nosas mascotas.\nEstamos vendo casos de camadas enteiras afectadas de parvovirose, animais adultos afectados de moquillo e brotes de tos das canceiras e nos gatos de panleucopenia… e é unha magoa que se produzan xa que todas elas teñen vacina.


Confirman a hipótese que sustenta os informes psicolóxico forenses que avalían a realidade da declaración das vítimas\nLunes 22 de octubre de 2018, 00:16h\nBárbara González Amado.\nSantiago.- A valoración da proba é un elemento esencial para a toma de decisións xudiciais. Cando a declaración da vítima constitúe a única proba de cargo, os informes psicolóxico-forenses nos que se avalía a verosimilitude dotestemuño,isto é, se contén criterios de realidade, atributos de memorias de orixe externo ou de feitos vividos/autoexperimentados–conxuntamente coa pegada psicolóxica resultante da vitimización dun delito–,resultan ser probas indiciariascríticas para dotar de valor de probao relato do/da denunciante.\nPor esta razón, a doutoranda Bárbara González Amado analizou a validez da hipótese Undeutschna que se sustentan ditas probas: as memorias de feitos experimentados difiren en contido e calidade (criterios de realidade) das memorias fabricadas. Para iso, levou a cabo unha revisión meta-analítica da evidencia científica ao respecto. Os resultados amosaron un apoio á hipótese Undeutschque se amosou válida en todo tipo de poboacións (i.e., menores, adolescentes, vítimas, testemuñas, encausados) e contextos, isto é, tipo de delito enxuizado. Porén, a ferramenta forense de uso común derivada da hipótese, o CBCA, conclúese que presenta diversas limitacións que o converten nun sistema semi-obxectivo,que non é fiable nin válido para a práctica forense.\nNon obstante, dos resultados tamén se deriva que é posible crear ferramentas forenses baseadas en dita hipótese que sexan fiables e válidas, tal como o sistema categorial de contido ‘SEG’ creado na USC e posto a disposición de tódolos xulgados de Galicia, e a que os resultados do meta-análise prestan apoio. Bárbara González entende que “aínda se pode avanzar no senso de axustar os sistemas categoriais de contido a cada contexto -agresións sexuais a mulleres, acoso laboral ou acoso escolar-de xeito que se incremente a súa eficacia no apoio do testemuña das vítimas.\nProblemas a posteriori\nNa súa tese doutoral, que dirixiron Ramón Arce e Francisca Fariña, pretendeu tamén botar luz sobre a magnitude do dano psicolóxico manifestado como consecuencia da vitimización dun delito de abuso sexual na infancia.\nA partir da análise de 91 estudios primarios, Bárbara González chegouá conclusión de que esa vitimización predispóná aparición de problemas de axuste psicolóxico a longo prazo. “Concretamente –explica Bárbara González–,as vítimas teñen un 70% máis de probabilidadesde desenvolvermais síntomasinternalizantes,propios dadepresión ou ansiedade que os que non foron vítimas, así como arredor dun 30%de manifestar un trastorno psicolóxico,sendo maior dita taxa para as mulleres que foron vítimas de abuso infantil, 42%, que para os homes, 24% ”.\nEn termos de prevalenciaa diagnose dun trastorno depresivo e ansioso é 5.40 e 2.43 veces máis frecuente, respectivamente, en vítimas que en non vítimas. Así mesmo, a probabilidade de desenvolver unha secuela psíquica crónica en depresión (distimia) foisignificativamente superior a unha máis severa. Finalmente, no estudo observouse que as mulleres mostran un 9% máis de dano que os varóns en depresión, aínda que eles informan de maiores niveis de sintomatoloxía ansiosa que elas.\nSobre a importancia destes achados, a investigadora da USC resalta que van permitir aos forenses anticipar a xuíces, xuízas e tribunais os efectos futuros da vitimización de abuso sexual na saúde mental así como a magnitude do dano. O seu valor radica en que a idades temperás raramente se constata dano na saúde das nenas e nenos vítimas, que si aparece mais adiante. Isto permitirá que o lexislador axuste mellor as condenas ao dano así como a xuízas, xuíces e tribunais decidir sobre a base dos danos reais que produce a vitimización de abuso sexual infantil.\nA tese ‘Evaluación forense de la credibilidad del testimonio y sintomatologíainternalizante en delitos cometidos en la esfera privada’, realizada no marco da Unidade de Psicoloxía Forense de la USC, acadou a cualificación de sobresaliente cum laude. Departamento de comunicación


A choiva volve a Galicia co arranque de xuño\nRedacción 01 junio 2020 02:39 h.\nMapa coa previsión de Meteogalicia\nAs temperaturas sufrirán un lixeiro descenso, pero seguirán altas\nA Axencia Estatal de Meteoroloxía (Aemet) activou a alerta amarela sobre doce comunidades, entre elas Galicia, por risco de fortes choivas, con acumulacións de ata 20 litros por metro cadrado nunha hora e tormentas eléctricas ocasionalmente con saraiba. Tras a intensa calor destes días para a época do ano, as últimas informacións da autoridade meteorolóxica auguran para este luns unha xornada de inestabilidade no interior do terzo norte da península, con intervalos nubrados, máis abundantes pola tarde, e con chuvascos e tormentas, que poderían ser localmente fortes na segunda metade do día e acompañadas de saraiba, especialmente no interior de Galicia, cordilleira Cantábrica, norte do sistema Ibérico e contorna de Pireneos.\nNa súa conta de Twitter, a autoridade meteorolóxica vén advertindo desde hai uns días que o mes de xuño chegaría cun "envorco" nas actuais condicións meteorolóxicas cara a outras máis húmidas e frías do normal para a época do ano.\nPola súa banda, Meteogalicia sinala que Galicia continuará nunha situación intermedia entre altas e baixas presións que poderán deixar choivas ao longo do día. En base ás súas proxeccións, ao principio da xornada serán visibles as nubes medias e altas, así como a néboa nas zonas de costa, pero co avance das horas iranse formando nubes de evolución que deixarán chuvascos de carácter tormentoso en calquera punto do interior.\nAs temperaturas sufrirán un lixeiro descenso, pero seguirán altas. Na cidade de Lugo, por exemplo, alcanzaranse os 30 graos, mentres que en Pontevedra non se excederán os 26 graos e en A Coruña, os 20º. En canto ás mínimas, nas grandes urbes galegas os termómetros non baixarán dos 13 graos na capital lucense ou en Compostela, mentres que nas horas máis frías do día a Boa Vila ou Ferrol non baixarán de 15º.\nFalece o home máis lonxevo de España aos 110 anos\nOs aeroportos galegos reactiváronse en xuño con 15.000 pasaxeiros\nEn Marea pide a Díaz que interceda para intervir temporalmente a planta de San Cibrao\nMorre un home e outro resulta ferido grave tras un accidente en Pontevedra